Deg yixef wis kraḍ nsefruri-d isental igejdanen d yinaddayen i tezrew tmedyazt n yinig seg yiseggasen n 1980 ar tizi n wass-a, imi ɣas d yiwen n usentel maca yettbeddil seg useggas ɣer wayeḍ, ɣef waya nebeggen-iten-id s kra n yimedyaten ger-asen: lɣerba d tmagit, llan aṭas i yunagen iwakken ad nadin ɣef tmagit-nsen ur ufin ara deg tmurt-nsen, tella lɣerba n tugdut imdanen ttenadin ɣef yizerfan-nsen d tlelli i ttidiren di tmura tiberraniyin.